b'\n_START_ARTICLE_\nBoris Vallejo\n_START_PARAGRAPH_\nBoris Vallejo (s. 8. tammikuuta 1941) on syntyper\xc3\xa4lt\xc3\xa4\xc3\xa4n perulainen yhdysvaltalainen taidemaalari ja kuvittaja. H\xc3\xa4n muutti Yhdysvaltoihin vuonna 1964 ja asuu Allentownissa Pennsylvanian osavaltiossa. H\xc3\xa4n tekee usein yhteisty\xc3\xb6t\xc3\xa4 vaimonsa Julie Bellin kanssa, joka on malli ja taidemaalari._NEWLINE_Vallejo on tunnettu erityisesti runsasmuotoisista ja lihaksikkaista fantasiahahmoistaan. N\xc3\xa4ytt\xc3\xa4vien nais- ja mieshahmojen lis\xc3\xa4ksi h\xc3\xa4nen t\xc3\xb6iss\xc3\xa4\xc3\xa4n usein esiintyy vaikuttavan n\xc3\xa4k\xc3\xb6isi\xc3\xa4 jumalia ja hirvi\xc3\xb6it\xc3\xa4. Vallejon kuvittamia teossarjoja ovat olleet muun muassa Tarzan, Doc Savage ja Conan. H\xc3\xa4nen klassisten kuvitustensa perusteella mm. ker\xc3\xa4ilyesineisiin erikoistunut Franklin mint on valmistanut useita arvostettuja ker\xc3\xa4ilyfiguureita.'